ไฟแนนซ์ทูเดย์
โดย...ช.ชดา
9 ก.พ. 2559

โดย...ช.ชดา
rr กรมสรรพากรเปิดให้ผู้ประกอบการเอสเอ็มอี ที่อยู่ในรูปบริษัทหรือห้างหุ้นส่วนนิติบุคคล จดแจ้งความประสงค์จะใช้บัญชีเล่มเดียวผ่านระบบเครือข่ายอินเทอร์เน็ตทางเว็บไซต์ของกรมสรรพากร ตั้งแต่วันที่ 15 ม.ค.-15 มี.ค.นี้ โดยจะไม่ถูกตรวจสอบบัญชีย้อนหลัง
นิยามของเอสเอ็มอีที่จะเข้าเกณฑ์นี้ คือ จะต้องมีรายได้ในรอบระยะเวลาหรือก่อนวันที่ 31 ธ.ค. 2558 ไม่เกิน 500 ล้านบาท มีทุนจดทะเบียนชำระแล้วไม่เกิน 5 ล้านบาท และมีรายได้จากการขายสินค้าและการให้บริการไม่เกิน 30 ล้านบาท ในรอบบัญชีปี 2558
rr ประสงค์ พูนธเนศอธิบดีกรมสรรพากร ลงนามในประกาศกำหนดอัตราแลกเปลี่ยนเงินตราต่างประเทศที่จะกำหนดเพื่อใช้ในการคำนวณภาษีมรดกสำหรับมรดกที่มีมูลค่าเป็นเงินตราต่างประเทศ โดยให้ใช้อัตราแลกเปลี่ยนเงินตราต่างประเทศตามอัตราแลกเปลี่ยนถัวเฉลี่ยที่ธนาคารพาณิชย์ใช้ซื้อขายกับลูกค้า ซึ่งเป็นอัตราซื้อถัวเฉลี่ยที่ธนาคารแห่งประเทศไทยประกาศและเผยแพร่เมื่อสิ้นวันทำการของแต่ละวันในเว็บไซต์ของธนาคารแห่งประเทศไทย ประกาศนี้ให้มีผลบังคับใช้ตั้งแต่วันที่ 1 ก.พ.นี้
rr เมื่อวานนี้ เจ้าสัว ชาตรี โสภณพนิช ประธานกรรมการธนาคารกรุงเทพ เปิดบ้านให้ญาติมิตรและคนสนิทเข้าอวยพร เนื่องในเทศกาลตรุษจีน จนจะกลายเป็นประเพณี ใครคิดถึงก็ต้องแวะไปหาที่บ้านแทนนะครับ